Loniel "Blue-eyes" Wolfir

Kinézet
Kecses, légies léptekkel közlekedik, mi nem is meglepő, lévén nem nyom túl sokat nagyjából 50 kg-jával és 167 cm-ével. Fegyverekkel és egyenruhával valamivel nehezebb, de hát mindenki tudja, hogy nem szokás teljes harci díszben méretkezni. Hosszú, szőke, egyenes szálú haját, többnyire kiengedve hordja. Nagyon ritka az az alkalom, amikor valamiképp összefogja. Szemei nagyon is árulkodnak hangulatáról, feltéve, ha valaki figyel rájuk és érdekli, hogy milyen érzelmeket rejtenek a kéklő íriszek. Öltözékére a kék szín jellemző. Derekán széles, barna öv díszeleg, mi nagyon is megy szintén barna, bőrből készült kabátjához, melynek vállrészén könnyű, fémből kovácsolt vállvédők helyezkednek el. Ugyanilyen elkészítésű fém betétek találhatók alkarvédőjén is. Fekete nadrágja fölött két kék szoknya is van. Az egyik egy rövid, mi csak deréktól lefelé halad, nagyjából térdig, a másik pedig egy hosszabb, mi inkább egy elől felhasított ruhára hasonlít, a hasítás mentén furcsa, mintázattal, mi valahogy mégis arra készteti az embert, hogy fejben addig bogozza a vonalakat, míg meg nem lát valamit. Nyakában egy kék kő lóg, mi még anyjáról maradt rá. Bár termetre nem oly hatalmas, komoly kisugárzása annál nagyobb, s ha határozottságot is csempész mozzanataiba és pillantásába, az nagy hatással van másokra. A jelentőségteljes pillantást jól begyakorolta, ahogyan mást is, hogy könnyebben megértesse magát.

Személyiség
Bár jelenlegi cselekedeteit a bosszú irányítja, valamiért mégis rosszul érzi magát, minden egyes kioltott élet után. Mintha valami meghalna benne az újabb okozott halállal. Hank Wolfir halála óta nem szólalt meg és nem is áll szándékában. Tart attól, hogyha valakihez hozzászól, akkor ahhoz idővel komolyabb kötődés fogja fűzni, majd pedig őt is elveszíti. Nem akar ilyesmit újra átélni, éppen ezért jóval zárkózottabb, mint azt első ránézésre akárki gondolná. Ennek ellenére szereti, ha vannak körülötte. Szívesen figyeli, ahogyan mások jól érzik magukat. Olyankor olykor még el is mosolyodik, megfeledkezve magáról. Óvatos és komoly jellem, ugyanakkor rendkívül segítőkész, amennyiben olyasvalakiről van szó, ki szerinte megérdemli. Nem érzi magát túl jól a tengerészetnél. Valószínűleg azért, mert olykor túlontúl hasonlít múltjára az egész. Tenni, amit mondanak és nem ellenkezni. Még akkor is, ha nem mindig akarja. Ha sokan vannak, olykor ki tud bújni a kötelesség alól észrevétlen, kis létszámnál azonban túlontúl feltűnő lenne, ha egyetlen csepp vér sem kerül kardjára. Éppen ezért óvatos és sokszor inkább elviseli az újabb sebeket, akárcsak gyerekkorában, remélve, hogy ezzel eléri majd célját. Ha pedig valamiért ideges, vagy nagyon feszült, a nyakában lógó kék követ szorongatja.

Fegyver
Swords of Wolfir

Típusa:  közelharci/katana

Képességei:  Különösebben nincs, csak Loniel esetében. Segítik őt a koncentrációban és megnyugtatják, ha magánál tudhatja őket, hála a hozzájuk és korábbi tulajdonosukhoz fűződő emlékeknek.

Hátrányai:  -

Használata:  Általában egy fekete szalag van kardonként a markolatra kötve, melynek másik vége karjára van tekerve, hogy még véletlen se hagyja el. Mindkét karhoz tartozik egy-egy kard, ezt pedig ez a kötelék is jelképezi. Emellett ha elejtené őket sem kerülhetnek messzire tőle, amíg a kötések épek. Többnyire csak az egyiket szokta használni, nem mindkettőt, kivéve, ha komolyabb ellenféllel akad dolga, olyankor azonban még a szalagoktól is hajlandó megválni, hogy még csak véletlen se akadályozzák mozgásában.

Blue Lighnting
Típusa:  közelharci

Képességei:  A használó érzékenyebbé válik az impulzusokra és ennek hála jóval gyorsabban tud rájuk reagálni, legyen az akár védekezés, akár támadás.

Hátrányai:  Hosszadalmasabb használata megterheli és kimeríti a testet, így kiadós pihenés kell hogy kövesse. A képesség használata közben a fájdalomra is sokkal érzékenyebb a karakter, mondhatni kétszer/háromszor olyan fájdalmas minden, mint addig. Bár valamilyen szinten generálható, nem irányítható teljesen magától aktiválódik és szűnik meg, ha megadatnak a szükséges feltételek.

Használata:  A képesség akkor aktiválódik, mikor a testben megfelelő mennyiségű adrenalin halmozódik fel. Az érzékszervek elkezdenek sokkal jobban működni, ez által lehetővé téve a gyorsabb reagálást. Sokak számára talán úgy tűnik, hogy megnövekedik a sebesség, pedig nem, egyszerűen csak arról van szó, hogy sokkal korábban felfigyel egyes dolgokra, melynek hála a legalkalmasabb időben képes cselekedni a használó. Megtalálja a legideálisabb útvonalakat és mozzanatokat a pillanat töredéke alatt. A képesség nem határolható be támadásra vagy védekezésre. Mindkettőre alkalmas, ehhez azonban meg kell teremteni az ideális környezetet és feszültségi fokot. Ez azonban igencsak megterheli a testet és elmét egyaránt. Olyan is előfordulhat, hogy a képesség megszűntével egyszerűen összeesik alkalmazója és jó néhány órán át fel sem ébred. Akkor szűnik meg, mikor a karakter kellőképp lenyugszik és adrenalinszintje az aktiváló érték alá süllyed. Ez többnyire néhány másodperc, maximum 1 perc, hála annak, hogy a felgyorsult felfogóképességnek hála sokkal hamarabb észreveszi a veszély elmúltát és a helyzet csillapodását.

Fórum kalandok

 * Kapitány és tizedes, avagy Percival és Loniel
 * Nick vs Percival & Wolfir avagy a régi körözés felélénkítése!
 * A szabadság ára

Szerencsekerék

 * 5% kedvezmény
 * 10% kedvezmény
 * Dial